रचिन रविंद्र

रचिन रविंद्र (जन्म 18 नवंबर 1999) न्यूज़ीलैंड के एक क्रिकेट खिलाड़ी हैं। उन्होंने सितंबर 2021 में न्यूज़ीलैंड क्रिकेट टीम के लिए अंतरराष्ट्रीय क्रिकेट में पदार्पण किया।

आरंभिक जीवन
रविंद्र का जन्म वेलिंग्टन में 18 नवंबर 1999 को बेंगलुरु के दक्षिण भारतीय मूल के माता-पिता के घर हुआ। उनके पिता रवि कृष्णमूर्ति, एक सॉफ्टवेयर आर्किटेक्ट, ने 1997 में न्यूजीलैंड में बसने से पहले बैंगलोर में क्लब स्तरीय क्रिकेट खेला था। रवींद्र का पहला नाम राहुल द्रविड़ और सचिन तेंदुलकर के पहले नामों का एक मिश्रित शब्दरूप (portmanteau) है। उनके दादा बालकृष्ण अडिग एक प्रसिद्ध शिक्षाविद् हैं। बचपन से ही सचिन तेंदुलकर से प्रभावित होकर रचिन ने अपनी क्रिकेट यात्रा आरंभ की। रविंद्र ने पाँच साल की उम्र से ही वेलिंगटन में क्रिकेट खेलना शुरू किया और हर साल क्लब क्रिकेट खेलने के लिए बेंगलुरु जाते थे।

करियर
रविंद्र 2016 और 2018 अंडर-19 विश्व कप के लिए न्यूजीलैंड की टीम का हिस्सा थे। 2018 संस्करण के समापन के बाद, अंतर्राष्ट्रीय क्रिकेट परिषद (आईसीसी) ने रविंद्र को प्रतियोगिता के उभरते सितारों में से एक के रूप में नामित किया।
2023 विश्वकप

रविंद्र को 2023 विश्व कप के लिए न्यूजीलैंड की टीम में नामित किया गया। हालांकि रचिन आधिकारिक तौर पर 2023 विश्व कप के लिए अंतिम टीम में जगह बनाने की दौड़ में नहीं थे, लेकिन उन्हें घायल माइकल ब्रेसवेल की जगह 15 सदस्यीय टीम में जगह मिल गई। न्यूजीलैंड की विश्व कप के लिए चुनी जाने वाली टीम में रचिन पहली पसंद नहीं थे। चयन के पहले तक उन्हें न्यूजीलैंड टीम ने मुख्य रूप से एक स्पिन गेंदबाजी ऑलराउंडर के रूप में इस्तेमाल किया, जो निचले क्रम में बल्लेबाजी कर सकता था। हालाँकि, न्यूजीलैंड के कप्तान केन विलियमसन की फिटनेस संबंधी चिंता ने टीम प्रबंधन को कुछ अलग सोचने पर विवश किया। इस बदली हुई परिस्थिति ने इंग्लैंड के खिलाफ न्यूजीलैंड के शुरुआती मैच में रचिन को तीसरे नंबर पर बल्लेबाजी करने के लिए प्रोत्साहित किया। विश्व कप की शुरुआत से पहले, उन्होंने न्यूज़ीलैंड के लिए खेले गए छिटपुट एकदिवसीय मैचों में 6ठें स्थान से ऊपर कभी बल्लेबाजी नहीं की थी।

सन्दर्भ

बाहरी कड़ियाँ

श्रेणी:जीवित लोग
श्रेणी:न्यूज़ीलैंड के क्रिकेट खिलाड़ी
श्रेणी:1999 में जन्मे लोग